ເກົາຫຼີໃຕ້ ສະ​ເໜີ​ຊ່ອຍ ເກົາຫຼີ​ເໜືອ ເພື່ອ​ຄວບ​ຄຸມ ໂຣກຕີນ​ ກັບ​ປາກ​ເປື່ອ​ຍ
ເກົາຫຼີ​ເໜືອ ​​ແມ່ນ​ຂາດ​​ເຂີນ ທັງ​ພວກ​ຢຸກຢາ ທີ່​ສາມາດ​ລະ​ງັບ ​ການ​ແຜ່​ລະບາດ ແ​ລະ​​ປ້ອງ​ກັນແຕ່​ຫົວທີ​ ຂອງໂຣກ ຕີນ​ກັບ​ປາກ​ເປື່ອຍ.
ເກົາຫຼີໃຕ້ໄດ້ສະເໜີ ທີ່ຈະໃຫ້ການຊ່ອຍເຫຼືອແກ່ເກົາຫຼີເໜືອ ຮັບມື ກັບການແຜ່ລະບາດ ຂອງໂຣກ foot-and-mouth ຫຼື ໂຣກ ຕີນກັບປາກເປື່ອຍ ໃນພວກໂຕໝູ ຊຶ່ງການຊ່ອຍ ເຫຼືອດັ່ງກ່າວ ແມ່ນຈະເປັນການຊ່ອຍເຫຼືອທາງດ້ານມະນຸດ ສະທໍາໃນລະດັບລັດຖະບານ ເທື່ອທໍາອິດຂອງກຸງໂຊລ ທີ່ຈະມອບໃຫ້ ກຸງພຽງຢາງ ນັບຕັ້ງແຕ່ປີ 2010 ເປັນຕົ້ນມາ ກະຊວງການທ້ອນໂຮມຊາດເກົາຫຼີໃຕ້ ໄດ້ກ່າວໃນວັນຈັນ ມື້ນີ້ວ່າ ການສະເໜີດັ່ງກ່າວນີ້ແມ່ນຮວມທັງ ຂໍ້ສະເໜີໃຫ້ມີ ການພົບປະກັນກັບເຈົ້າໜ້າທີ່ເກົາຫຼີເໜືອເພື່ອປຶກສາຫາລື ກັນກ່ຽວກັບການຊ່ອຍເຫຼືອດ້ານມະນຸດສະທໍາ ອົງການຂ່າວທາງການຂອງເກົາຫຼີເໜືອ ໄດ້ລາຍງານໃນສັບປະດາແລ້ວນີ້ວ່າ ການແຜ່ລະບາດຂອງໂຣກຕິດແປດຮ້າຍແຮງໃນສັດດັ່ງກ່າວ ໄດ້ເກີດຂຶ້ນໃນວັນທີ 8 ມັງກອນຜ່ານມານີ້ ແລະກໍໄດ້ແຜ່ລາມອອກໄປ ເພາະວ່າ ທາງເກົາຫຼີເໜືອ ນັ້ນແມ່ນ ຂາດເຂີນທັງພວກຢຸກຢາທີ່ສາມາດລະງັບການແຜ່ລະບາດຂອງເຊື້ອໂຣກ ລະປ້ອງ ກັນແຕ່ຫົວທີນັ້ນ